Madonna regisseer fliek oor haarself | Netwerk24
Madonna regisseer fliek oor haarself
16 September 2020 22:07
Madonna skryf saam met die Oscar-bekroonde draaiboekskrywer Diablo Cody (Juno, Tully) aan 'n fliek oor haar lewe en sal ook die regisseur daarvan wees.
"Ek wil die ongelooflike reis van my lewe as kunstenaar, as 'n musikant, danser en 'n mens verwoord," sê Madonna (62) in 'n verklaring.
"Die fokus sal altyd op die musiek wees. Musiek het my aan die gang gehou en kuns het my lewend gehou."
Die biografiese fliek sal blykbaar sowat twee uur lank wees, maar 'n titel is nog nie bekend gemaak nie.
Universal Pictures sal dit versprei. Dit het nog nie 'n datum vir uitreiking nie.
Biografiese musiekrolprente is die laaste tyd gewild in Hollywood, soos Elton John se Rocketman en Queen se Bohemian­ Rhapsody.
Dit is wel ongewoon vir die onderwerp van die fliek om ook die regisseur te wees.
"Daar is soveel onvertelde stories en wie anders om dit te vertel as ek?" sê Madonna.– ibtimes, The Guardian